Đuro Kuten
Đuro Kuten rođen je 1842. u Vrbovcu, a umro u Zagrebu 1902.

U Zagrebu je završio Učiteljsku školu, te je 1881. položio ispit za učitelja građanskih škola.

Učiteljsku službu je obavljao u Dječačkoj pučkoj školi, Gradskoj višoj djevojačkoj školi i Zemaljskoj obrtnoj školi.

Kuten je prvi u Hrvatskoj shvatio važnost crtanja u intelektualnom razvoju djeteta,  te je on najzaslužniji za uvođenje crtanja u pučke i građanske škole. Postavio je temelje nastave crtanja u Hrvatskoj i napisao prvu našu Metodiku prostorukoga risanja (1885).

Autor je priručnika: Metodika prostoručnog crtanja za obće pučke i gradjanske škole, Uputa za porabu risanaka, Preglednice za obuku risanja i vezenja u djevojačkim pučkim učionicama.

Bio je utemeljitelj Učiteljske zadruge 1865. i tajnik Saveza hrvatskih učiteljskih društava. 

Sudjelovao je u podizanju Hrvatskog učiteljskog doma 1889., te je Hrvatskom školskom muzeju 1901. darovao stranu stručnu literaturu i uredio risarsku zbirku.

Literatura
Alojz Jembrih: Tragom identiteta južnomoravskih Hrvata, Zagreb, 2017., str. 95, bilj. 51

Hrvatski pedagozi
Biografije, Vrbovec